BÉRLETI SZERZŐDÉS

Amely létrejött egyrészről
Isaszeg Város Önkormányzat (székhely: 2117 Isaszeg, Rákóczi u. 45. adószám: 15730497-2-13 képviseli: Dr. Budaházi Árpád polgármester), (a továbbiakban: Bérbeadó) másrészről:

…………………. (székhely: ……………. adószám: …………… képviseli: ……………..), (a továbbiakban: Bérlő) továbbiakban együttesen: Felek között a mai napon és az alábbi feltételekkel:
1. A Bérbeadó a tulajdonát képező – Isaszegi Római Katolikus Temető (2117 Isaszeg Templom u. hrsz: 2.) területén elhelyezkedő – ravatalozót (továbbiakban: Bérlemény) bérbe adja a Bérlőnek 2026. szeptember 1-től 2031. augusztus 31-ig terjedő, 5 évig tartó határozott időtartamra.

2. A Bérbeadó jelen szerződés aláírása után, de legkésőbb a bérlet kezdő időpontjában köteles a Bérlemény birtokát átruházni Bérlőre.

3. A Bérlemény birtokbaadása jegyzőkönyv felvételével történik, amelyet felek képviselői aláírnak. A jegyzőkönyv tartalmazza a Bérlemény állapotát, a közüzemi mérőórák azonosító számát, állását, a használatbavétel tényét, a Bérleményben található felszerelési- és egyéb tárgyak jegyzékét.

4. Bérlő köteles a bérlet tartalma alatt a Bérleményt rendeltetésszerűen használni.

5. Bérlő nyilatkozik, hogy a Bérleményt a bérleti szerződés megkötése előtt megtekintette, és azt rendeltetésszerű használatra alkalmasnak tartja. 

6. Bérbeadó szavatol azért, hogy a Bérlemény a bérlet egész időtartama alatt rendeltetésszerű használatra alkalmas és megfelel a szerződés előírásainak, továbbá azért, hogy harmadik személynek a Bérleményre vonatkozóan nem áll fenn olyan joga, amely Bérlőt a használatban korlátozza vagy megakadályozza. 

7. A Bérbeadó az 1. pontban megjelölt épület bérleti díját: ……… Ft + Áfa/hó  összegben határozza meg, mely összeg évente az inflációs ráta mértékével kerül emelésre, első alkalommal 2027. január 1. napjától. Bérlő a bérleti díjat havonta a tárgyhónapban a Bérbeadó által kiállított számla alapján köteles megfizetni.
Bérlő rezsiköltség címén a vízhasználat és az elektromos áram díját köteles megfizetni.

8. Bérlő köteles a birtokbavételt követően a közüzemi szolgáltatóknál eljárni, a közüzemi szerződéseket saját nevében megkötni.

9. [bookmark: _Hlk232145953]Az óvadék mértéke 1 havi bruttó bérleti díj összege, amelyet a szerződéskötés aláírásának időpontja előtt kell Bérlőnek Bérbeadó részére megfizetni. Az óvadék visszajár a szerződés bármely okból történő megszűnése esetén, amennyiben a bérleti szerződésben foglaltak szerint annak felhasználására nem került sor. 

10. Amennyiben a bérleti jogviszony megszűnésekor Bérlőnek bérleti díj, közüzemi díjhátraléka van, úgy Bérbeadó ezen hátralékot minden további nélkül jogosult az óvadék összegéből levonásba helyezni.

11. Bérlő a szerződés teljes időtartama alatt vállalja, hogy a ravatalozó és kellékeinek, valamint a halotthűtők - 5 napot meg nem haladó - használatával kapcsolatos, a szolgáltatást megrendelő felé felmerülő összeg nem haladja meg az 50.000 Ft+ Áfa/alkalom összeget. A szolgáltatás kellékeit a Bérlő saját költségen biztosítja.

12. A felek ezen megállapodást az 1. pontban megjelölt időtartamra kötik, melynek felmondására bármelyik fél írásban jogosult 3 hónapos felmondási idővel.

13. Rendkívüli felmondásnak van helye Bérbeadó részéről amennyiben Bérlő a bérleti, valamint a további közüzemi költségek megfizetésével késedelembe esik, és fizetési késedelme az esedékességtől számított 30 naptári napot meghaladja, valamint a fizetést Bérbeadó írásbeli felszólítását követő 15 napon belül sem teljesti.

14. Rendkívüli felmondásnak van helye Bérbeadó részéről akkor is, ha Bérlő egyéb szerződésszegést követ el — így különösen, ha a Bérleményt szerződéses feltételektől eltérően használja vagy tevékenysége megváltozik és erről Bérbeadót a rendelkezésre álló határidőn belül nem értesíti — és szerződésszegő magatartásával Bérbeadó írásbeli felszólítására sem hagy fel.

15. Rendkívüli felmondásnak van helye Bérlő részéről, amennyiben a Bérbeadó szerződésszegést követ el — így különösen, ha a Bérlemény, vagy ennek felszerelése folyamatos rendeltetésszerű használhatóságát nem biztosítja — és szerződésszegő magatartásával Bérlő írásbeli felszólítása ellenére sem hagy fel.

16. A Bérleményben felmerülő állagmegóvási feladatok elvégzése Bérlő, a karbantartási feladatok elvégzése Bérbeadó kötelezettsége és költsége.

17. A felek megállapodnak abban, hogy a Bérleményben végzendő bármely átalakítási munkálat Bérbeadó előzetes írásos engedélye alapján a szükséges hatósági engedélyek birtokában végezhető. 

18. A szerződés bármely okból történő megszűnése esetén Bérlő az általa saját költségen felszerelt berendezési tárgyakat az állag sérelme nélkül leszerelheti és elviheti.

19. Ha Bérbeadó a felújítási munkálatokhoz nem járul hozzá, akkor követelheti az eredeti állapot helyreállítását azzal, hogy a bérleti szerződés megszűnésekor a felújítási munkák ellenértékére Bérlő nem tarthat igényt.

20. A szerződés megszűnésekor Bérlő a Bérleményt eredeti állapotban köteles Bérbeadó részére visszaszolgáltatni. A Bérlemény állapotában bekövetkezett károkért felelősséggel tartozik.

21. Bérlő a bérleti szerződésből fakadó jogait nem ruházhatja át, a Bérleményt nem adhatja albérletbe, vagy más jogcímen használatba, gazdasági társaságba nem viheti be.

22. A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény, valamint Isaszeg Város Önkormányzat Képviselő-testületének Az önkormányzat tulajdonában álló lakások és helyiségek bérletére vonatkozó egyes szabályokról szóló 7/2004. (III. 16.) önkormányzati rendeletének rendelkezései az irányadóak.
Szerződő felek kijelentik, hogy jelen szerződés tartalmát ismerik, azonosan értelmezik és minkét fél részéről, mint akaratukkal mindenben megegyezőt írják alá.

Isaszeg, 2026. ………… ….				Isaszeg, 2026. ………………..

…………………………………			…………………………………….
            Bérbeadó					                    Bérlő
Isaszeg Város Önkormányzat	                                     …..…………………………
képv.: Dr. Budaházi Árpád				        képv.: …….…………….
           polgármester                                                                      ügyvezető

Pénzügyi ellenjegyző:	…………………………………
			                  Dézsi Noémi 
                                             gazdálkodási osztályvezető                
